**MINISTERUL JUSTIŢIEI MINISTERUL SĂNĂTĂŢII**

**Nr.**

Exemplar nr. 1

**O R D I N Nr.**

**pentru constituirea comisiei medicale de specialitate, precum şi pentru stabilirea condiţiilor concrete de expertizare a personalului auxiliar de specialitate din cadrul instanțelor judecătorești și al parchetelor de pe lângă acestea, a personalului de specialitate criminalistică şi a personalului care ocupă funcţii auxiliare de specialitate criminalistică din cadrul INEC, care pot suferi de o boală psihică**

**Ministrul justiţiei şi ministrul sănătăţii;**

În temeiul dispoziţiilor art. 48 alin. (1) lit.b), art. 50 alin. (1) şi 8927 din Legea nr. 567/2004privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările şi completările ulterioare;

În conformitate cu prevederile art. 13 din Hotărârea Guvernului nr. 652/2009, privind organizarea şi funcţionarea Ministerului Justiţiei, cu modificările şi completările ulterioare;

Având în vedere prevederile art. 7 alin. (4) din Hotărârea Guvernului nr*.* 144/2010 privind organizarea şi funcţionarea Ministerului Sănătăţii, cu modificările şi completările ulterioare;

Emit prezentul

**O R D I N**

**Art. 1.** – Începând cu data emiterii prezentului ordin, se constituie Comisia medicală de specialitate, Comisia pentru soluţionarea contestaţiilor şi se stabilesc condiţiile concrete de expertizare a personalului auxiliar de specialitate din cadrul instanțelor judecătorești și al parchetelor de pe lângă acestea, a personalului de specialitate criminalistică şi a personalului care ocupă funcţii auxiliare de specialitate criminalistică din cadrul INEC, care pot suferi de o boală psihică.

**Art. 2.** – Cele două comisii funcţionează în cadrul Centrului Medical de Diagnostic şi Tratament aflat în subordinea Ministerului Justiţiei şi are componenţa prevăzută în Anexa nr. 1.

**Art. 3.** – Metodologia de expertizare psihiatrică a personalului prevăzut la art. 1 este prevăzută în Anexa nr. 2.

**Art. 4.** – Baremul medical pentru determinarea existenței unei boli psihice de natură să împiedice exercitarea funcției în mod corespunzător este prevăzut în Anexa nr. 3.

**Art. 5**. – Modelul Fişei medicale pentru consemnarea rezultatelor expertizării psihiatrice a personalului prevăzut la art. 1 este prevăzut în Anexa nr. 4.

**Art. 6.** - Anexele 1, 2, 3 şi 4 fac parte integrantă din prezentul ordin.

**Art. 7.** – Centrul de Diagnostic şi Tratament aflat în subordinea Ministerului Justiţiei, INEC, instanţele judecătoreşti şi parchetele de pe lângă acestea vor aduce la îndeplinire dispoziţiile prezentului ordin.

**Art.8 -** Prezentul ordin se publică în Monitorul Oficial al României, Partea I.

|  |  |
| --- | --- |
| **MINISTRUL JUSTIŢIEI**  Stelian-Cristian ION | **MINISTRUL SĂNĂTĂŢII**  Ioana MIHĂILĂ |

**ANEXA 1**

1. **COMPONENŢA COMISIEI MEDICALE DE SPECIALITATE**

|  |  |  |
| --- | --- | --- |
| **NR. CRT** | **Membrii Comisiei** | **Grad Profesional** |
| **1.** | **Prof. dr. Gabriela Marian** | **Medic primar** |
| **2.** | **Dr. Focșăneanu Dumitru Ecaterina** | **Medic primar** |
| **3.** | **Dr. Sichitiu Jenica Daniela** | **Medic primar** |

1. **COMPONENŢA COMISIEI PENTRU SOLUŢIONAREA CONTESTAŢIILOR**

|  |  |  |
| --- | --- | --- |
| **NR. CRT** | **Membrii Comisiei** | **Grad Profesional** |
| **1.** | **Prof Dr. Tudose Cătălina** | **Medic primar** |
| **2.** | **Dr. Cojocaru Dan** | **Medic primar** |
| **3.** | **Dr. Stercu George Alexandru** | **Medic specialist** |

**ANEXA 2**

**Metodologia de expertizare psihiatrică a personalului auxiliar de specialitate al instanţelor judecătoreşti şi al parchetelor de pe lângă acestea, a personalului de specialitate criminalistică şi a personalului care ocupă funcţii auxiliare de specialitate criminalistică din cadrul INEC, care pot suferi de o boală psihică**

**Capitolul I**

**Dispoziţii generale**

**Art. 1. –** Expertizarea psihiatrică a personalului auxiliar de specialitate al instanţelor judecătoreşti şi al parchetelor de pe lângă acestea**,** a personalului de specialitate criminalistică şi a personalului care ocupă funcţii auxiliare de specialitate criminalistică din cadrul INEC, care pot suferi de o boală psihică, se efectuează în cazurile expres prevăzute de dispoziţiile legale în vigoare, pe baza prezentei metodologii şi a baremului stabilit în Anexa 3 a prezentului ordin.

**Art. 2** –Expertizarea psihiatrică a personalului prevăzut la art. 1 se va efectua la sesizarea președintelui instanței, a conducătorului parchetului sau a directorului INEC, în conformitate cu prevederile art. 50 alin. (1) şi ale art. 8927 din Legea 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările şi completările ulterioare.

**Capitolul II**

**Organizarea şi funcţionarea Comisiei medicale de specialitate** **şi a Comisiei pentru soluţionarea contestaţiilor**

**Art. 3 –** (1)Expertizarea psihiatrică a personalului prevăzut la art. 1 se va efectua de către Comisia medicală de specialitate din cadrul Centrului Medical de Diagnostic şi Tratament Ambulatoriu aflat în subordinea Ministerului Justiţiei.

(2) Comisia medicală de specialitate se întrunește în condiţiile legii, la convocarea președintelui comisiei desemnat de către Ministrul Justiției prin ordin.

(3) Comisia realizează o expertiză în specialitatea psihiatrie, cu scopul de a se stabili dacă personalul prevăzut la art. 1 suferă de o boală psihică, ce îl împiedică să-și exercite funcția în mod corespunzător.

(4) Prin expertiza în specialitatea psihiatrie se înțelege examinarea psihiatrică și psihologică efectuată în dinamică în cadrul unei internări, în cadrul Spitalului Clinic de Psihiatrie „Profesor Doctor Alexandru Obregia”, urmată, dacă este cazul, de o expertiză medico-legală psihiatrică, de consulturi de alte specialități și de investigații paraclinice.

(5) Soluţionarea contestaţiilor formulate de către persoanele expertizate se va realiza de către Comisia pentru soluţionarea contestaţiilor.

(6) Secretariatul Comisiei medicale de specialitate va fi asigurat de către Centrul Medical de Diagnostic şi Tratament Ambulatoriu.

**Art. 4 –** Medicii care efectuează expertiza psihiatrică vor solicita persoanelor examinate toate documentele medicale pe care acestea le posedă în legătură cu starea lor de sănătate.

**Art. 5 –** Președintele Comisiei medicale de specialitate este responsabil pentru aplicarea întocmai a baremului medical.

**Art. 6 –** (1) Expertizarea psihiatrică se va face prin raportare la tulburările psihice și de comportament cuprinse în baremul medical prevăzut în Anexa nr. 3.

(2) Pentru precizarea diagnosticului, preşedintele Comisiei medicale de specialitate poate cere efectuarea unor examene clinice de specialitate, investigaţii paraclinice, atât în reţeaua sanitară a Ministerului Justiţiei, cât şi în afara acesteia.

(3) Concluziile fiecărui examen efectuat se certifică prin semnătura şi parafa celui care a efectuat examinarea.

**Art. 7** – Rezultatele expertizării psihiatrice se vor consemna în cuprinsul Fișei medicale prevăzută în Anexa nr. 4 a prezentului ordin și vor fi înaintate la CMDTA, împreună cu documentele prevăzute la art. 4 din prezenta Anexă, de către persoana care a fost expertizată.

**Art. 8 –** (1) În baza rezultatelor consemnate în Fişa medicală, persoanei expertizate i se eliberează o decizie în care se consemnează dacă este: aptă, aptă condiţionat, inaptă temporar sau inaptă pentru exercitarea funcţiei.

(2) Decizia menţionată la alin. (1) este semnată de preşedintele Comisiei medicale de specialitate şi se comunică persoanei expertizate, cu respectarea normelor privind protecţia datelor cu caracter personal. Decizia se comunică şi instituţiei solicitante.

**Art. 9** – (1) Persoanele expertizate pot contesta decizia Comisiei medicale de specialitate.

(2) – Contestaţia se adresează preşedintelui Comisiei medicale de specialitate în termen de 5 zile lucătoare de la data primirii concluziilor comisiei.

(3) – Preşedintele Comisiei medicale de specialitate va convoca Comisia pentru soluţionarea contestaţiilor care va emite o decizie medicală în termen de 20 de zile lucrătoare, de la data înregistrării contestaţiei.

**Art. 10 -** În cazul în care Comisia medicală de specialitate constată, în urma examinării, că persoana suferă de o boală psihică care îl împiedică să-şi exercite funcţia în mod corespunzător, va stabili tratamentul şi modul de recuperare.

**Art.11** – Comisia medicală de specialitate va recomanda instanței, parchetului sau INEC, de la care provine persoana expertizată, perioada de suspendare din funcţie.

**Art.12** – (1) După expirarea perioadei de suspendare din funcție, recomandată de către Comisia medicală de specialitate, preşedintele Înaltei Curţi de Casaţie şi Justiţie, procurorul general al Parchetului de pe lângă Înalta Curte de Casaţie şi Justiţie, procurorii-şefi ai Direcţiei Naţionale Anticorupţie şi Direcţiei de Investigare a Criminalităţii Organizate şi Terorism, președintele curții de apel, procurorul general al parchetului de pe lângă curtea de apel sau directorul INEC, va solicita Comisiei efectuarea unei noi expertize psihiatrice.

(2) – Dispoziţiile art. 4 - 9 din prezenta Anexă se aplică în mod corespunzător.

**Art. 13** - În funcţie de concluziile rezultate în urma noii expertizări pshiatrice, preşedintele Înaltei Curţi de Casaţie şi Justiţie, procurorul general al Parchetului de pe lângă Înalta Curte de Casaţie şi Justiţie, procurorii-şefi ai Direcţiei Naţionale Anticorupţie şi Direcţiei de Investigare a Criminalităţii Organizate şi Terorism, președintele curții de apel, procurorul general al parchetului de pe lângă curtea de apel sau directorul INEC va hotărî, după caz: încetarea suspendării și repunerea în funcție a personalului auxiliar de specialitate, prelungirea suspendării din funcție sau eliberarea din funcție, potrivit legii.

**Art. 14 -** Costurile examenelor psihiatrice vor fi suportate de către angajator.

**ANEXA 3**

**Baremul medical pentru determinarea existenței unei boli psihice de natură să împiedice exercitarea funcției de către personalului auxiliar de specialitate din cadrul instanțelor judecătorești și al parchetelor de pe lângă acestea, a personalului de specialitate criminalistică şi a personalului care ocupă funcţii auxiliare de specialitate criminalistică din cadrul INEC**

|  |  |
| --- | --- |
| Nr.crt. | **TULBURĂRI PSIHICE ŞI DE COMPORTAMENT** |
|  | Tulburări psihice organice |
|  | Tulburări psihice şi de comportament induse de consumul de alcool și substanţe psiho-active |
|  | Schizofrenie, tulburări schizo-afective şi delirante |
|  | Tulburări afective bipolare |
|  | Tulburări depresive - forme severe |
|  | Tulburări fobic-anxioase - forme severe |
|  | Tulburări obsesiv-compulsive - forme severe |
|  | Reacţii la stres sever şi tulburări de adaptare – forme severe |
|  | Tulburări disociative |
|  | Tulburări de personalitate |

**ANEXA 4**

FIŞA MEDICALĂ PENTRU CONSEMNAREA REZULTATELOR EXPERTIZĂRII PSIHIATRICE

NUMELE……………………………………………………………

PRENUMELE……………………………………………………….

SEX:M /F VARSTA……….DATA NAŞTERII………………

ADRESA…………………………………………………………….

OCUPAŢIA/FUNCŢIA………………………………………………

Declar pe propria raspundere ca nu sunt in evidentă cu epilepsie, boli psihice, boli neurologice, diabet si nu sunt în tratament pentru boli neuropsihice………………………………………………………….

A: **Rezultate expertizare psihiatrică si psihologică in dinamica-Spital Psihiatrie (Spitalul Prof. Dr. Alexandru Obregia)**………………………………………………………………………………………………………………………………………………………………………………………………………………….

Date de la locul de muncă sau de la familie - dacă este cazul ……………………………………………………………………………………………………………………………………………

Investigaţii paraclinice - dacă este cazul……………………………………………………………………

Concluzii:

a. fără manifestări psihopatologice, la momentul examinării

b. diagnostic: ………………………………………………………………………………………………………………………………………

…………………………………………………………………………………………………………………………………………………………………………………………………………………….

AVIZ MEDICAL:

Pentru exercitarea funcţiei ……………………………………………………………………………………………………………………………….

B. **Evaluare psihiatrică (CMDTA - MJ)**

Antecedente heredo – colaterale psihiatrice: …………………………………………………………………………………………………………………………………….

Antecedente personale patologice psihiatrice ……………………………………………………………………………………………………………………………….

Tratamente la momentul examinării: …………………………………

Modificări psihopatologice:

De percepţie: ……………………………………………………….

De atenţie: ………………………………………………………….

De memorie: …………………………………………………………

De gândire: ………………………………………………………….

De dispoziţie: ………………………………………………………...

Modificări de:

ritm nictemeral ……………………………………………………

apetit alimentar ……………………………………………………

randament util …………………………………………………….

Vocabular…………………………………………………………

Comportament ……………………………………………………

C.RECOMANDĂRI:

…………………………………………..

……………………………………………

Medic medicina muncii

Semnatura si parafa

Medic expertiza capacităţii de muncă

Semnatura si parafa

PREŞEDINTE COMISIE

Semnatura si parafa